
LĪGUMS Nr. 
Valmierā										2026.gada _____

	SIA „Valmieras ūdens”, tās ___________ personā, kurš darbojas saskaņā ar _______turpmāk tekstā – Pasūtītājs), no vienas puses, un 
______________, tās ____________ personā, kurš darbojas saskaņā ar ________ (turpmāk tekstā – Izpildītājs), no otras puses, savā starpā noslēdz šādu līgumu (turpmāk tekstā – Līgums):

1. Līguma priekšmets
1.1. Pamatojoties uz SIA „Valmieras ūdens” tirgus izpētes „Noliktavas uzstādīšana Grīšļu ielā 6, Valmierā” (iepirkuma identifikācijas Nr. VŪ 09/2026) rezultātiem, Pasūtītājs uzdod, bet Izpildītājs ar saviem spēkiem, tehniskajiem līdzekļiem un materiāliem veic Pasūtītāja uzdevumu – Noliktavas uzstādīšanu Grīšļu ielā 6, Valmierā (turpmāk tekstā – Darbi) šā Līguma noteiktajā kārtībā saskaņā ar Būvprojektu, Tehnisko specifikāciju un Izpildītāja iesniegto piedāvājumu Līguma pielikumā.
1.2. Darbi tiek veikti atbilstoši Būvniecības likumam, Vispārīgiem būvnoteikumiem, Latvijas Būvnormatīviem un citiem normatīvajiem aktiem, kas reglamentē līgumā noteikto Darbu izpildi.

2. Līguma summa un samaksas kārtība
2.1. Līguma Darbu kopsumma saskaņā ar Izpildītāja piedāvājumu ir EUR ______ (_________ euro, __ centi), neieskaitot pievienotās vērtības nodokli (PVN).
2.2. PVN tiek maksāts likumā Par pievienotās vērtības nodokli noteiktajā kārtībā un apjomā.
2.3. Parakstot šo Līgumu, Izpildītājs apliecina, ka pilnībā ir iepazinies ar objektu, prasībām, kas attiecināmi uz šajā Līgumā minēto Darbu izpildi, un iekļāvis Līguma cenā visas izmaksas, kas saistītas ar šo Darbu veikšanu. 
2.4. Līguma izpildes laikā Līguma summa paliek nemainīga līdz objekta nodošanai. Pasūtītājs neparedz apmaksāt Izpildītāja uzrādītos papildus darbus virs finanšu piedāvājumā uzrādītā.
2.5. Samaksu par Darbu izpildi Pasūtītājs veic 10 darba dienu laikā pēc Pieņemšanas-Nodošanas akta parakstīšanas un rēķina saņemšanas dienas.
2.6. Samaksa jāveic euro ar pārskaitījumu uz Izpildītāja Līguma 11. punktā norādīto norēķinu kontu.
2.7. Par apmaksas datumu tiek uzskatīta diena, kad nauda ir izskaitīta no Pasūtītāja norēķinu konta.

3. Līguma izpildes kārtība un termiņi
3.1. Izpildītājs Darbus veic __ (____) kalendāro mēnešu laikā no Līguma parakstīšanas dienas.
3.2. Pasūtītājs nodrošina Izpildītāja piekļūšanu objektam.
3.3. Izpildītājs uzņemas atbildību par darba aizsardzības prasību ievērošanu Darbu izpildes laikā saskaņā ar Latvijas Republikas normatīvo aktu prasībām.
3.4. Darbu nodošana – pieņemšana tiek noformēta ar abpusēji parakstītu nodošanas-pieņemšanas aktu pēc Būvobjekta pieņemšanas ekspluatācijā.
3.5. Izpildītājam ir pienākums izsniegt rēķinu Pasūtītājam par veiktajiem Darbiem. 

4. Garantijas
4.1. Garantijas termiņš – __ (___) gadi no Darbu pieņemšanas - nodošanas akta parakstīšanas dienas.
4.2. Pasūtītājam ir tiesības garantijas laikā pēc Darbu pieņemšanas – nodošanas akta parakstīšanas pieteikt Izpildītājam pretenzijas par materiālu un/vai darbu kvalitāti un apslēptiem defektiem, kurus nebija iespējams konstatēt, pieņemot Darbus, kurus Izpildītājs novērš par saviem līdzekļiem un materiāliem 15 (piecpadsmit) dienu laikā no pretenzijas saņemšanas brīža.
4.3. Gadījumā, ja garantijas laikā tiek konstatēti Darbu slēpti defekti, nekvalitatīvi Darbi (turpmāk tekstā – veicamie darbi), kurus nevarēja konstatēt Darbus pieņemot, un Izpildītājs nevar tos novērst līguma 4.2. punktā noteiktajā termiņā, Pasūtītājam ir tiesības šajā punktā noteikto veicamo darbu izpildei pēc savas izvēles piesaistīt citu izpildītāju. Izdevumus, kas saistīti ar cita izpildītāja piesaisti, kā arī samaksu piesaistītajam izpildītājam par šajā līguma punktā noteikto veicamo darbu izpildi sedz Izpildītājs uz sava rēķina, saskaņā ar Pasūtītāja Izpildītājam izsniegto rēķinu, kas apmaksājams 15 (piecpadsmit) dienu laikā no rēķina izrakstīšanas dienas.

5. Pušu mantiskā atbildība
5.1. Samaksas termiņa nokavējuma gadījumā Izpildītājam ir tiesības prasīt, lai Pasūtītājs maksā nokavējuma naudu 0,1% apmērā no rēķinā norādītās summas par katru nokavēto dienu, taču ne vairāk kā 10% no rēķina summas.
5.2. Darbu izpildes termiņa kavējuma gadījumā Pasūtītājam ir tiesības prasīt, lai Izpildītājs maksā nokavējuma naudu 0,1% apmērā no rēķinā norādītās summas par katru nokavēto dienu, taču ne vairāk kā 10% no Līguma summas.
5.3. Nokavējuma naudas samaksa neatbrīvo Puses no šajā Līgumā noteikto saistību izpildes, ja vien Puses nav vienojušās citādi.
5.4. Gadījumā, ja Izpildītājs Darbu izpildē bez rakstiskas saskaņošanas ar Pasūtītāju piesaista apakšuzņēmējus, tad tas par šādu pārkāpumu maksā Pasūtītājam līgumsodu 10% apmērā no līguma 2.1.punktā noteiktās līguma summas
5.5. Pasūtītājam ir tiesības vienpersoniski Latvijas Republikas spēkā esošajos normatīvajos aktos noteiktajā ieskaita kārtībā samazināt Izpildītājam maksājamo Līguma summu, kas līguma 2.1. punktā noteikta par Darbu izpildi tādā apmērā, kādā ir Izpildītājam Līguma ietvaros aprēķinātā nokavējuma naudas vai līgumsoda summa.
5.6. Gadījumā ja Izpildītāja darbības vai bezdarbības rezultātā, veicot līgumā noteiktos Darbus, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, un zaudējumu apmērs pārsniedz Izpildītāja civiltiesiskās apdrošināšanas robežas, tad visus un jebkādus zaudējumus un kompensācijas, kuras nesedz apdrošināšana, apmaksā Izpildītājs no saviem līdzekļiem, kā arī Izpildītājs uzņemas visu un jebkāda veida atbildību par nodarījumu.
5.7. Puses atbild viena otras priekšā par pienācīgu uzņemto saistību, kas noteiktas ar šo Līgumu, izpildi un apņemas segt zaudējumus otrai Pusei, kas tai radušies vainīgās Puses šā Līgumā noteikto pienākumu neizpildes vai nepienācīgas izpildes rezultātā.

6. Strīdu izskatīšanas kārtība
6.1. Strīdus un domstarpības, kas Pusēm var rasties šā Līguma izpildes gaitā, Puses risina pārrunu ceļā.
6.2. Ja strīdus un domstarpības nav iespējams atrisināt pārrunu ceļā 20 (divdesmit) dienu laikā no to rašanās brīža, tad tie izšķirami tiesā, Latvijas Republikas normatīvajos aktos noteiktajā kārtībā.	

7. Līguma laušana
7.1. Izpildītājam ir tiesības lauzt līgumu gadījumos, ja:
7.1.1. Pasūtītājs kavē Līgumā noteikto maksājumu saistību izpildi vairāk kā par 10 (desmit) dienām;
7.1.2. Pasūtītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ.
7.2. Pasūtītājam ir tiesības lauzt līgumu gadījumos, ja:
7.2.1. Izpildītājs kavē Līgumā noteikto Darbu izpildes termiņu vairāk par 10 (desmit) dienām;
7.2.2. Darbi, saskaņā ar pārbaužu rezultātiem, tiek pildīti neatbilstošā kvalitātē, un/vai neatbilstoši Līguma nosacījumiem;
7.2.3. Līguma izpildes laikā Izpildītājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt;
7.2.4. Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ. 
7.3. Abpusēji rakstiski vienojoties, puses ir tiesīgas lauzt līgumu kāda cita iemesla dēļ.
7.4. Ja līgums tiek lauzts, Izpildītājs nekavējoties pārtrauc Darbu, par ko tiek sastādīts Darba nodošanas – pieņemšanas akts, atstāj darba vietu drošībā un kārtībā un saņem samaksu par visiem līdz līguma laušanas brīdim kvalitatīvi paveiktajiem darbiem.
7.5. Gadījumā, ja līgums tiek lauzts kādas Puses vainas dēļ, kas izpaudusies kā līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam līguma laušanā, ir jāatlīdzina otrai Pusei visi un jebkādi tiešie zaudējumi, kas tai rodas saistībā ar līguma laušanu.

8. Nepārvaramas varas apstākļi
8.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi).
8.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas. 
8.3. Pēc nepārvaramās varas apstākļu izbeigšanās Puses rakstiski vienojas par Līguma termiņu attiecīgu pagarināšanu. Ja nepārvaramas varas apstākļi ilgst vairāk nekā 1 (vienu) mēnesi, tad pēc jebkuras Puses rakstiska paziņojuma Līgums zaudē spēku.

9. Personas datu aizsardzība
9.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:
9.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
9.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
9.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod personas datus, ir atbildīga par datu precizitāti un tiesiskā pamata noteikšanu datu apstrādei.
9.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
9.4. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

10. Citi noteikumi
10.1. Līgums stājas spēkā ar tā parakstīšanas brīdi un ir spēkā līdz Līgumā noteikto saistību pilnīgai izpildei.
10.2. Jebkuras izmaiņas vai papildinājumi Līgumā jānoformē rakstiski un jāparaksta Pusēm. Šādas izmaiņas un papildinājumi ar to parakstīšanas brīdi kļūst par šā Līguma neatņemamu sastāvdaļu.
10.3. Visus jautājumus, kas nav regulēti šajā Līgumā, Puses risina atbilstoši spēkā esošajiem Latvijas Republikas normatīvajiem aktiem.
10.4. Līgums sagatavots uz 3 (trīs) lapām un parakstīts ar drošu elektronisko parakstu.

PIELIKUMĀ:	
1. Iepirkuma tehniskā specifikācija;
2. Izpildītāja iesniegtais piedāvājums un tāme.

11. Pušu juridiskās adreses, rekvizīti un paraksti
	
Pasūtītājs
SIA „Valmieras ūdens”
Reģ.Nr.: 44103033608
Adrese: Rūpniecības iela 50, Valmiera, LV-4201
Banka: AS SEB Banka 
Norēķinu konts: LV04UNLA0050005417162


____________________________


	
Izpildītājs







_________________________



Dokuments parakstīts ar drošu elektronisko parakstu un satur laika zīmogu

